Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 157/13/4404	Nové Zámky, 8.3.2013
EEČ : 2-33-20-2013

U Z N E S E N I E

Trestná vec:	obvinený XXXXX 
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Po dohovore s poškodenou XXXXX, narodenou XXXXX, o tom, že časť kúpnej ceny z predaja jej nehnuteľnosti v obci Nenince, ktorú poškodená predala dňa 31.01.2013, bude poukázaná na účet jej švagra - obvineného, vedený v SLSP, číslo účtu 5038182287/0900, zamlčal poškodenej, že finančné prostriedky vo výške 7.000,--€ prišli dňa 22.02.2013 na jeho účet, tieto peniaze v priebehu dňa 25.02.2013, v pobočke Slovenskej sporiteľne v Šuranoch v troch sumách v úhrnnej výške 6.990,--€ vybral a sumu 4.870,--€ použil pre vlastnú potrebu a zvyšnú časť vo výške 2.130 € dnešného dňa odovzdal poškodenej, čím jej svojím konaním spôsobil škodu vo výške 4.870,--€,  lebo je trestné stíhanie neprípustné, ak je podmienené súhlasom poškodeného a súhlas bol vzatý späť. 

lebo je trestné stíhanie neprípustné podľa § 9 odsek 1 písmeno f

Odôvodnenie:
Uznesením vyšetrovateľa Okresného riaditeľstva Policajného zboru, Odboru kriminálnej polície Nové Zámky ČVS: ORP-145/OEK-NZ-2013 zo dňa 25.02.2013 bolo podľa § 199 odsek 1 Trestného poriadku začaté trestné stíhanie a súčasne podľa § 206  odsek 1 Trestného poriadku vznesené obvinenie XXXXX pre prečin sprenevery podľa § 213 odsek 1, odsek 2 písmeno a) Trestného zákona na tom skutkovom základe, že po dohovore s poškodenou XXXXX, narodenou XXXXX, o tom, že časť kúpnej ceny z predaja jej nehnuteľnosti v obci Nenince, ktorú poškodená predala dňa 31.01.2013, bude poukázaná na účet jej švagra - obvineného, vedený v SLSP, číslo účtu 5038182287/0900, zamlčal poškodenej, že finančné prostriedky vo výške 7.000,--€ prišli dňa 22.02.2013 na jeho účet, tieto peniaze v priebehu dňa 25.02.2013, v pobočke Slovenskej sporiteľne v Šuranoch v troch sumách v úhrnnej výške 6.990,--€ vybral a sumu 4.870,--€ použil pre vlastnú potrebu a zvyšnú časť vo výške 2.130 € dnešného dňa odovzdal poškodenej, čím jej svojím konaním spôsobil škodu vo výške 4.870,--€,  lebo je trestné stíhanie neprípustné, ak je podmienené súhlasom poškodeného a súhlas bol vzatý späť. 

	V priebehu vyšetrovania bol vypočutý obvinený XXXXX, ktorý sa ku skutku v plnom rozsahu doznal. Zo spáchania tohto skutku je usvedčený výpoveďou poškodenej XXXXX, svedkyne XXXXX, ako aj listinnými dôkazmi. 
	Poškodená XXXXX, švagriná obvineného, do zápisnice o výsluchu poškodeného zo dňa 26.02.2013 po poučení podľa § 211 Trestného poriadku dala súhlas k trestnému stíhaniu svojho švagra. Ešte v ten deň sa dostavila k vyšetrovateľovi a vyhlásila, že svoj súhlas s trestným stíhaním berie späť. 
	Podľa § 211 odsek 1 Trestného poriadku trestné stíhanie pre trestný čin sprenevery podľa § 213 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ak inak vykazuje znaky skutkovej podstaty trestného činu, možno začať a v už začatom trestnom stíhaní pokračovať len so súhlasom poškodeného. 
	Podľa § 212 odsek 2 Trestného poriadku súhlas s trestným stíhaním môže poškodený výslovným vyhlásením vziať kedykoľvek späť, a to až dovtedy, kým sa odvolací súd odoberie na záverečnú poradu. 
	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 
	Podľa § 9 odsek 1 písmeno f) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť. 
	Preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Sopkuliaková
prokurátorka